**Apbūvējamā zemesgabala izmantošana atbilstoši pašvaldības teritorijas plānojumam**

Saskaņā ar 2013.gada 18.jūnijā apstiprināto Mārupes novada teritorijas plānojumu 2014.-2026. gadam zemes vienība ar kadastra apzīmējumu 80760071603 atrodas savrupmāju apbūves teritorijā (DzS) un autotransporta infrastruktūras objektu apbūves teritorijā (TR). Apbūves noteikumi paredz savrupmāju apbūves teritorijai primāro izmantošanas veidu: savrupmājas (vienģimeņu un divģimeņu), dvīņu mājas, rindu mājas un vasarnīcas, papildizmantošanu – vietējās nozīmes tirdzniecības un pakalpojumu objektus, tūrismu un atpūtas iestādes, pirmskolas izglītības iestādes, sociālās aprūpes iestādes, sporta būves un **labiekārtotas publiskas ārtelpas**. Saskaņā ar apbūves noteikumiem, pirms papildizmantošanas objektu būvniecības savrupmāju apbūves teritorijās ir jāveic paredzētās būves publiskās apspriešanas process.

Autotransportu infrastruktūras objektu teritorijas (TR) ir paredzētas valsts ceļu, pašvaldības ielu un ceļu tīkla elementu un inženierkomunikāciju izvietošanai.